काठमाडौं - निर्मला पन्तको बलात्कारपछि हत्या गर्नेलाई कारबाहीको माग गर्दै भैरहेको आन्दोलन चर्किएपछि सरकारले उच्चस्तरीय छानबिन समिति गठन गरेको छ ।
साथै कञ्चनपुरका प्रमुख जिल्ला अधिकारी कुमारबहादुर खड्का, एसपी डिल्लीराज बिस्ट र डीएसपी ज्ञानबहादुर सेटीलाई मन्त्रालयले फिर्ता बोलाएको छ । कञ्चनपुरकाे नयाँ प्रमुख जिल्ला अधिकारीमा तारानाथ अधिकारी, एसपी कुवेरसिंह कठायत र डीएसपी कृष्णराज अाेझालाई खटाइएको प्रवक्ता सुवेदीले उज्यालाेलाई जानकारी दिनुभयाे ।
साथै गृहमन्त्रालयले दोषीलाई कडा कारबाही हुने बताउँदै अनुसन्धानमा संलग्न पदाधिकारी दोषी पाइएमा पनि कारबाही हुने स्पष्टीरण दिएको छ । समस्याको समाधान शान्तिपूर्ण ढंगबाटै हुने भन्दै मन्त्रालयले सबैलाई शान्ति सुव्यवस्था कायम राख्न सबैलाई आग्रह गरेको छ ।